దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
వెస్టిండీస్‌‌ని మాటలతో వేధిస్తున్నారు: కెప్టెన్
మేము టెస్టుల్లో ప్రస్తుతం నెం.1 ర్యాంక్‌లో ఉన్న టీమిండియాతో తలపడుతున్నాం. అదీ వారి సొంతగడ్డపై..1994 నుంచి ఇక్కడ టీమిండియాని ఓడించిన చరిత్ర వెస్టిండీస్‌కి లేదు.
Samayam Telugu | Updated:
Oct 11, 2018, 12:14PM IST
భారత పర్యటనలో ఉన్న వెస్టిండీస్ జట్టుని మాటలతో వేధిస్తున్నారని ఆ జట్టు కెప్టెన్ జేసన్ హోల్డర్ ఆవేదన వ్యక్తం చేశాడు. రాజ్‌కోట్ వేదికగా గత శనివారం ముగిసిన తొలి టెస్టులో ఇన్నింగ్స్‌ 272 పరుగుల భారీ తేడాతో వెస్టిండీస్ చిత్తుగా ఓడటంతో.. ఆ జట్టు పేలవ ప్రదర్శనపై సర్వత్రా విమర్శలు గుప్పించారు. ముఖ్యంగా.. భారత సీనియర్ స్పిన్నర్ హర్భజన్ సింగ్ ‘విండీస్ జట్టు ఆట.. కనీసం రంజీల్లో క్వార్టర్స్‌ చేరేట్లు కూడా లేదు’ అని ట్వీట్ చేయడం పెద్ద దుమారం రేపింది. దీనిపై వెస్టిండీస్ మాజీ క్రికెటర్లు.. ఆ జట్టులోని క్రికెటర్లు విమర్శలు గుప్పించారు.
భారత్‌తో హైదరాబాద్ వేదికగా శుక్రవారం నుంచి రెండో టెస్టు మ్యాచ్ ఆడనున్న నేపథ్యంలో.. వెస్టిండీస్ కెప్టెన్ హోల్డర్ మీడియతో మాట్లాడుతూ ‘మేము టెస్టుల్లో ప్రస్తుతం నెం.1 ర్యాంక్‌లో ఉన్న టీమిండియాతో తలపడుతున్నాం. అదీ వారి సొంతగడ్డపై..1994 నుంచి ఇక్కడ టీమిండియాని ఓడించిన చరిత్ర వెస్టిండీస్‌కి లేదు. జట్టులో బ్రియాన్ లారా లాంటి దిగ్గజ క్రికెటర్ ఉన్నా అది సాధ్యం కాలేదు. నిజమే.. అందరూ ఆశించినట్లు మేము ఎక్కువ సిరీస్‌లు గెలవలేకపోయాం. కానీ.. గత ఏడాదికాలంగా మెరుగ్గానే ఆడుతున్నాం. నాలుగైదు సిరీస్‌లు ఆడి.. రెండింటిలో గెలుపొందాం. అయినప్పటికీ.. మాపై ఎందుకు ఇలా బాధాకరమైన విమర్శలు గుప్పిస్తున్నారో..? అర్థం కావడం లేదు’ అని హోల్డర్ ఆవేదన వ్యక్తం చేశాడు. గాయం కారణంగా.. తొలి టెస్టుకి హోల్డర్‌ దూరంగా ఉన్న విషయం తెలిసిందే.